Plestia Alaqad

Plestia Alaqad (Jan Yunis, Palestina, 2000 edo 2001) palestinar kazetaria da.

 Sarean 
2023ko Israelgo eta Gazako gerraren aurretik, Alaqadek erakusten zituen argitalpenak Ziprera eta Turkiara egindako bidaiei buruzkoak ziren, batez ere.Halere, online errekonozimendua irabazi zuen, Instagramen 2023ko gatazkan Gazako bizitza dokumentatzen zuten bideoblogak argitaratzen hasi ostean. Azaroaren 3ra arte, Alaqadek 2,1 milioi jarraitzaile zituen Instagramen; azaroaren 22an, ia 4 milioi. Alaqaden bideoak ABC, BBC, Business Today, The Independent, The New York Times, <i>PBS NewsHou</i>r, eta The Washington Post egunkariek partekatu dituzte. GB News kateko Breakfast Show-ean ere elkarrizketatu zuten Gazako baldintzei buruz.

Bere bideoetan, gerraren argitan, aitona zenak Nakban bizi izan zituen esperientzien inguruko emozioak ulertzen dituela adierazi du, 1948ko gerra arabiar-israeldarrean palestinarren kanporatze masiboak eragindakoak.

2023ko azaroaren 22an, Gazatik atera zen Egiptorantz, Rafahko mugako bidegurutzetik. Bideo batean azaldu zuenez, aukeraketa zaila izan bazen ere, beldur zen bere erreportajeek familia arriskuan jarriko ote zuten.

2024ko abenduan, BBCko 100 emakumeren zerrendan sartu zuten.

 Erreferentziak 

 Kanpo estekak 

Kategoria:Gazatarrak
Kategoria:Kazetariak
Kategoria:Fotokazetariak
Kategoria:Palestinako kazetariak
Kategoria:100 Emakume (BBC)